Poliisi purkaa Helsingissä laittomia romanileirejä lähes päivittäin. Yleensä leiriytyneitä on vain muutamia, mutta suurimmissa leireissä ihmisiä on ollut jopa kymmeniä.

Viimeksi suuri leiri tyhjennettiin Linnunlaulussa tänä aamuna. Sillan alla majaili kymmeniä romaneja.

– Linnunlaulussa on ollut sillan alla piilossa kohtalaisen paljon asukkaita. Paikka on myös vaarallinen. Heidät on nyt sieltä ohjattu muualle, ylikomisario Seppo Kujala Helsingin poliisista kertoo.

Kujalan mukaan leirien pukamiset sujuvat lähes aina rauhallisesti.

– Romaneilla on tiedossa, että leiriytyminen on kielletty, Kujala sanoo.

Poliisi ohjaa romanit Meri-Rastilan leirintäalueelle. Leirien jälkien siivoamisesta vastaa Helsingn kaupunki.